《题冯五鸠中翰集卷》
明代·邓务忠

烟霞占绝迥尘棼，洞里书藏草色薰。隐并鹿门瞻紫气，光分藜阁付青云。

琅函日丽恩初被，瑶瑟春深兴不群。最是披怀欣令子，遥从岭外挹清芬。

作者简介：邓务忠，字子良。南海人。明思宗崇祯四年（一六三一）进士，授苍梧知县。有善政，仕至湖广参议。著有《勋卿遗稿》。事见清道光《广东通志》卷七六。